
R E F E R A T
privind alocarea de la bugetul local a sumei de 80.000 lei, in vederea organizarii de catre Municipiul Timisoara  a ’’ Galei Sportului Timişorean 2011”

Avand in vedere ca in fiecare an Municipiul Timisoara a finantat si a organizat de sine statator sau in parteneriat evenimentul devenit traditional ’’Gala sportului timisorean’’, este oportun ca sa asiguram continuitatea acestei actiuni importante pentru comunitatea sportiva timisoreana.

     “Gala Sportului Timişorean 2011” are ca obiectiv principal nominalizarile si premierea superlativelor performantelor sportive in plan international si national, obtinute de sportivii

de la cluburile timişorene în anul sportiv 2011. 
Acest eveniment va cuprinde:
· nominalizarile si premierea celor mai buni sportivi la disciplinele sportive individuale

olimpice si neolimpice;
· nominalizarile si premierea celor mai buni sportivi de la echipele de jocuri sportive;

· nominalizarile si premierea celor mai buni antrenori, care au pregatit sportivii nominalizati 
la disciplinele sportive individuale si echipele de jocuri sportive;
· nominalizarile si premierea cluburilor sportive de top;
                 Consideram ca onorarea de catre Municipiul Timisoara in cadrul unei gale, a sportivilor si antrenorilor, care au contribuit prin performantele sportive obtinute la promovarea imaginii orasului Timisoara in plan international si national, va reprezenta un eveniment de mare impact si va stimula activitatea sportiva din cluburi, respectiv va pune in valoare contributia financiara alocata structurilor sportive de la bugetul local pentru derularea calendarelor competitionale.

                Suma de 80.000 lei propusa pentru finantarea organizarii Galei Sportului Timisorean este disponibila din cap.67.02. "Cultură, recreere şi religie" (67.02.05.’’Servicii recreative şi sportive’’). Prin HCL nr. 31/15.02.2011 a fost aprobat bugetul local al Municipiului Timisoara pe anul 2011, care prevede la cap. 67.02.05.01-Sport suma de 4.879.410 lei, din care 3.327.261 lei au fost achitate pentru restante din anul 2010, rezultand un buget disponibil in suma de 1.552.149 lei.
Din aceasta valoare au fost aprobate prin hotarari de consiliu local, in cadrul contractelor de asociere cu structuri sportive, contributii financiare pe anul 2011, insumand 1.472.000 lei.

In consecinta diferenta de 80.149 lei a ramas disponibila si poate fi alocata pentru evenimentul mentionat.

            Finantarea va fi utilizata pentru acoperirea cheltuielilor necesare, in organizarea si desfasurarea Galei:premii in bani pentru sportivi si antrenori, nominalizati pe categorii;trofee, distinctii; cheltuieli pentru promovare eveniment; tiparituri; cheltuieli pentru momente artistice; poavazare locatie; 
Avand in vedere cele prezentate, propunem alocarea sumei de 80.000 lei de la bugetul local, din subcap.67.02.05.01-Sport, pentru organizarea „Galei Sportului Timişorean 2011”.

